Derapaj incredibil al lui Darius Olaru la Universitatea Craiova – FCSB! Cuvinte jignitoare pentru arbitru
Universitatea Craiova – FCSB se joacă în Bănie, în etapa a opta din play-off-ul Superligii României.
Darius Olaru l-a jignit pe arbitru în meciul Universitatea Craiova - FCSB
În minutul 73, la scorul de 2-0 în favoarea oltenilor, Băluță l-a găsit foarte bine pe Darius Olaru în interiorul careului, căpitanul FCSB-ului a încercat să ajungă în fața porții, dar a fost încurcat de Zajkov și Lyes Houri. Zajkov l-a lovit pe Olaru, care s-a prăbușit pe gazon și a cerut penalty.
În prima fază, arbitrul Rareș Vidican a ignorat cerințele lui Darius Olaru și a dat repunere din careul mic, lucru ce l-a scos din minți pe căpitanul roș-albaștrilor, care a izbucnit și i-a adresat cuvinte jignitoare centralului. ”Bă, prostule”, i-a spus Olaru centralului, în timp ce, amuzat, Lyes Houri a încercat să îl tempereze pe jucătorul FCSB-ului.
În cele din urmă, Vidican a fost chemat la monitorul VAR, iar, în urma analizei, centralul a decis să acorde lovitură de la 11 metri pentru FCSB.
Tot Olaru a fost cel care a mers la punctul cu var, însă căpitanul FCSB-ului a nimerit bara transversală.
Câți spectatori sunt în tribune la Universitatea Craiova - FCSB
Fanii olteni au venit într-un număr mare pe stadion pentru a-și ajuta favoriții să își atingă obiectivul. La partida din Bănie sunt prezenți 18.521 de spectatori. Astfel, meciul Universitatea Craiova – FCSB este abia pe locul 13 în acest clasament.
Urmăriți SPORT.RO și pe Google News